Busse bring Pta sakekern tot stilstand | Netwerk24
Deur Werner Beukes 29 Julie 2019 10:17
Verskeie paaie in Pretoria se sakekern is Maandag deur munisipale busse versper as deel van ’n betoging deur Tshwane metro-busdrywers vir beter lone.
Isaac Mahamba, woordvoerder van die Tshwane metropolisie, het gesê roetes soos Es’kia Mphahlele, WF Nkomo, Thabo Sehume en Madiba-strate word deur die busse versper as deel van lede van die munisipale vakbond, Samwu, se betoging vir ’n verhoging in salarisse. Die Samwu-lede, wat ’n optog hou, het glo busse sonder toestemming geneem, op hoofroetes geparkeer en eis ’n verhoging van 18% in salarisse.
Sheila Lynn Senkubuge, burgermeesterskomiteelid vir paaie en transport in Tshwane, was nie onmiddellik vir kommentaar beskikbaar nie.
Busdrywers van die Tshwane-busdienste hou Maandag ’n optog in die Pretoriase sakekern vir loonverhogings. Foto: Isabel Venter
Een van talle verkeersknope wat deur die stakende busbestuurders veroorsaak is. Foto: Christiaan du Plessis
Busse staan dwars oor die pad voor die hooggeregshof in Pretoria. Foto: Isabel Venter
Stakende werkers betoog in die strate van die Pretoriase middestad. Foto: Isabel Venter
Meer oor: Tshwane | Staking | Tshwane-Staking